**CONTRACT DE LUCRARI**

**NR. \_\_\_\_\_\_\_\_ / \_\_\_\_\_\_**

**( INCLUSIV PROIECTARE)**

**Proiectare si executie lucrari de racordare la gaze naturale si a instalatiei de utilizare gaze naturale a constructiei cu destinatia de sala de educatie fizica scolara la Colegiul Economic ,,Virgil Madgearu''**

***Preambul***

*În temeiul prevederilor Legii nr. 98/2016 privind achizitiile publice cu modificarile si completarile ulterioare si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile ulterioare, s-a încheiat prezentul contract de* *lucrari,* **între**

**MUNICIPIUL PLOIESTI**, cu sediul in Ploiesti, Piata Eroilor nr. 1A, 100066, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin **d-l Mihai Laurentiu Politeanu**, **Primar,** in calitate de **achizitor**, pe de o parte

**şi**

**S.C. \_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul in \_\_\_\_\_\_\_\_\_\_\_.str. \_\_\_\_\_\_\_\_\_\_\_\_\_\_\_\_ nr. \_\_\_\_\_, Bl. \_\_\_\_\_, \_\_\_\_, numar telefon \_\_\_\_\_\_\_\_\_\_\_\_\_; e-mail \_\_\_\_\_\_\_\_\_\_\_\_\_\_\_\_număr de înmatriculare la Oficiul Registrului Comertului \_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_, cont \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_\_, reprezentata prin **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, **Administrator**, în calitate de **executant**,

***2. Definiţii***

2.1 - In prezentul contract următorii termeni vor fi interpretaţi astfel:

* + - 1. **contract** - prezentul contract şi toate anexele sale;
      2. **achizitor şi executant** - părţile contractante, aşa cum sunt acestea numite în prezentul contract;
      3. **preţul contractului** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
      4. **amplasamentul lucrării** - locul unde executantul execută lucrarea;
      5. **forţa majoră** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. zi - zi calendaristică; an - 365 zile.

***3. Interpretare***

1. In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1- Executantul se obligă sa presteze serviciile de **Proiectarea si Executia lucrarilor de racordare la gaze naturale si a instalatiei de utilizare gaze naturale a constructiei cu destinatia de sala de educatie fizica scolara la Colegiul Economic ,,Virgil Madgearu''**, dupa cum urmeaza:

(i) va elabora proiectul tehnic si va acorda asistenta tehnica pe perioada executiei (inclusiv caiete de sarcini şi detalii de execuţie), in conformitate cu cerintele caietului de sarcini si graficul de executie al lucrarilor*,*

(ii) va executa lucrarile **de racordare la gaze naturale si a instalatiei de utilizare gaze naturale a constructiei cu destinatia de sala de educatie fizica scolara la Colegiul Economic ,,Virgil Madgearu''*,*** in conformitate cu obligaţiile asumate prin prezentul contract.

4.2 - Achizitorul se obligă să platească preţul convenit în prezentul contract pentru serviciile si lucrarile prevazute la art. 4.1.

***5*. *Preţul contractului***

5.1 Preţul convenit pentru îndeplinirea contractului, plătibil executantului de către achizitor, este de **\_\_\_\_\_\_\_\_\_\_\_\_\_\_\_\_ lei fara TVA.**

5.2. La valoarea prevăzută la art. 5.1. se poate adaugă suma 8.000 de lei, fara TVA, reprezentând cheltuieli „Diverse şi neprevăzute”, dacă sunt îndeplinite condiţiile prevăzute de Anexa 6 la H.G. nr. 907/2016 privind etapele de elaborare și conținutul cadru al documentațiilor tehnic-economice aferente obiectivelor/proiectelor de investiții finanțate de fonduri publice, cu modificările și completările ulterioare.

***6*. *Durata contractului***

6.1. Contractul produce efecte de la data inregistrarii lui la achizitor, dupa semnarea de către ambele parti contractante, pana la data efectuarii receptiei finale, fara obiectiuni, a lucrarilor executate, conform documentatiilor care fac obiectul contractului.

**7. Executarea contractului**

7.1- Executarea contractului începe dupa constituirea garantiei de buna executie, in termenul legal si produce efecte pana la data efectuarii receptiei finale, fara obiectiuni, a lucrarilor executate.

7.2 - Termenul pentru prestarea serviciilor de proiectare este de 5 de zile lucratoare de la transmiterea ordinului de incepere.

7.3 - Termenul pentru executia lucrarilor este de 15 de zile lucratoare, incepand de la data transmiterii ordinului de incepere si predarea amplasamentului*.*

***8*. *Documentele contractului***

8.1 - Documentele contractului sunt:

- propunerea tehnica;

- propunerea financiara;

- dovada constituirii garantiei de buna executie a contractului;

- acord de asociere, daca este cazul;

- acte aditionale, daca exista.

***9. Protecţia patrimoniului cultural naţional***

9.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

9.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane sa nu îndepărteze sau să deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii, executantul suferă întârzieri şi/sau cheltuieli suplimentare, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adauga la preţul contractului.

9.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi comisia monumentelor istorice.

***10. Obligaţiile principale ale executantului***

10.1 - a) Executantul se obligă sa presteze **serviciile de proiectare** si **sa execute lucrarile pentru racordare la gaze naturale si a instalatiei de utilizare gaze naturale a constructiei cu destinatia de sala de educatie fizica scolara la Colegiul Economic ,,Virgil Madgearu''**, la standardele si /sau performantele prevazute in Caietul de sarcini si in Propunerea tehnica.

b) In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare si nu corespund cerintelor prevazute in Documentatia de atribuire, prevaleaza prevederile Documentatiei de atribuire.

10.2 Documentatia tehnica (inclusiv caiete de sarcini si detalii de excutie) va include PT (eliberat in 3 exemplare) si listele cuprinzand cantitatile de lucrari (formularul F3), centralizatorul cheltuielilor pe categorii de lucrari (F2), caietul de sarcinipentru executia lucrarilor si graficul de executie al lucrarilor, în conformitate cu obligaţiile asumate, la standardele şi/sau performanţele asumate prin acesta. Documentatiile vor contine, atat parti scrise cat si desenate, ce vor respecta normele, normativele, instructiunile si prevederile legale in vigoare atat cele referitoare la continut cat si cele referitoare la forma, numar de exemplare si orice alte mentiuni din respectivele reglementari*.*

10.3 – Executantul se obliga:

a) sa faca dovada detinerii Autorizatiei A.N.R.E.

b) sa elaboreze documentatia tehnica cu aplicarea/respectarea tuturor actelor normative si prescriptiilor tehnice in vigoare.

c) documentatia tehnica trebuie sa fie elaborate astfel incat sa fie clara, sa asigure informatii tehnice complete.

d) sa asigure prestarea serviciilor cu personal atestat.

10.4 - Executantul are obligatia ca, prin proiectantul lucrarilor, sa asigure asistenta tehnica pe intreaga perioada de executie a lucrarii, atat la fazele principale, cat si in orice alta situatie care impune prezenta proiectantului ca urmare a modificarii solutiilor initiale prevazute in proiect.

10.5 - (1) a) Executantul se obliga sa execute si sa finalizeze lucrarile de **racordare la gaze naturale si a instalatiei de utilizare gaze naturale a constructiei cu destinatia de sala de educatie fizica scolara la Colegiul Economic ,,Virgil Madgearu''**, in conformitate cu cerintele stipulate in Documentatia de atribuire.

b) In cazul aparitiei unor defecte, dupa receptia la terminarea lucrarilor, in perioada de garantie executantul are obligatia sa le remedieze in termen de 5 zile de la primirea notificarii de la achizitor.

c) Toate documentele elaborate pentru instalatia de utilizare/alimentare cu gaze naturale sunt proprietatea exclusivă a Autoritatii Contractante şi nu pot fi utilizate de către executant.

d) Executantul va asigura coordonatorul in materie de securitate si sanatate pe durata executiei lucrarilor.

10.6 Executantul se obliga să despăgubească achizitorul împotriva oricăror:

(1) reclamaţii şi acţiuni în justiţie, ce rezulta din incalcarea unor drepturi de proprietate intelectuala(brevete, nume, marci inregistrate etc.), legate de echipamentele, materialele, instalatiile sau utilajele folosite pentru sau in legatura cu produsele achiziţionate,

(2) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

(3) Executantul are obligaţia de a supraveghea indeplinirea contractului, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.

10.7 - (1) Executantul are obligaţia de a respecta şi executa dispoziţiile scrise ale achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin. (1) determină dificultăţi în execuţie care generează costuri suplimentare, fara nicio culpa din partea executantului, atunci aceste costuri vor fi acoperite pe cheltuiala achizitorului.

10.8 - Pe parcursul execuţiei lucrărilor şi a remedierii viciilor ascunse, executantul are obligaţia:

(i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

(ii) de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

10.9 - Executantul este responsabil pentru menţinerea în bună stare a lucrărilor, materialelor şi echipamentelor care urmează a fi puse în operă de la data primirii ordinului de începere a lucrării până la data semnării procesului verbal de recepţie la terminarea lucrării.

10.10 - (1) Pe parcursul execuţiei lucrării, executantul are obligaţia:

(i) de a evita, pe cât posibil, acumularea de obstacole inutile pe şantier;

(ii) de a depozita sau retrage orice utilaje, echipamente, instalatii, surplus de materiale, lucrările provizorii de orice fel, care nu mai sunt necesare;

(iii) de a aduna, îndepărta de pe şantier şi transporta la rampa de gunoi pe cheltuiala sa dărâmăturile, molozul şi alte tipuri de deşeuri.

10.11. - Executantul raspunde pentru toate deficientele constatate de catre organele Curtii de Conturi cu ocazia controlului activitatii achizitorului si care se datoreaza culpei executantului si se obliga la indeplinirea masurilor dispuse de aceste organe prin actele de control incheiate, in termenele prevazute.

10.12 – Obligatiile executantului privind sanatatea si securitatea in munca:

(1) Executantul va lua toate măsurile necesare pentru menţinerea sănătăţii şi securităţii personalului propriu. Executantul se va asigura, în colaborare cu autorităţile sanitare, că personalul medical, facilităţile de prim ajutor, infirmeria şi serviciul de ambulanţă sunt asigurate în permanenţă pe santier şi în taberele de cazare ale personalului executantului sau achizitorului şi că se iau toate măsurile necesare pentru asigurarea asistenţei sociale, condiţiilor de igienă şi prevenirea epidemiilor;

(2) Executantul va numi un responsabil cu securitatea muncii pe santier, care să răspundă de respectarea normelor de securitate pentru prevenirea accidentelor. Această persoană va fi calificată pentru o astfel de activitate şi va avea autoritatea de a emite instrucţiuni şi a dispune măsuri de prevenire a accidentelor. Pe parcursul execuţiei lucrărilor, executantul va asigura toate facilităţile necesare acestei persoane pentru exercitarea responsabilităţii şi autorităţii sale;

(3) În situaţia producerii unui accident, executantul va transmite, urgent, achizitorului detalii referitoare la producerea accidentului. Executantul va păstra un registru şi va întocmi rapoarte referitoare la sănătatea, securitatea şi asistenţa socială acordată persoanelor, precum şi la daunele aduse proprietăţii. Accidentele de munca se comunica, cerceteaza si inregistreaza de catre executantul la care este angajata victima.

(4) Executantul va asigura coordonatorul în materie de securitate şi sănătate pe perioada executării lucrărilor si intervenţiilor ulterioare. Această persoană va fi calificată conform cerinţelor art.59 din H.G.nr. 300/2006 privind cerinţele minime de securitate şi sănătate pentru şantierele temporare sau mobile.

(5) Pe toata durata realizarii lucrarii, executantul trebuie sa respecte obligaţiile generale ce le revin în conformitate cu prevederile din legislaţia nationala care transpune Directiva 89/391/CEE, în special în ceea ce priveşte:

    a) menţinerea şantierului în ordine şi într-o stare de curãţenie corespunzãtoare;

    b) alegerea amplasamentului posturilor de lucru, ţinând seama de condiţiile de acces la aceste posturi;

    c) stabilirea cãilor şi zonelor de acces sau de circulaţie;

    d) manipularea în condiţii de siguranta a diverselor materiale;

    e) întreţinerea, controlul înainte de punerea în funcţiune şi controlul periodic al echipamentelor de munca utilizate, în scopul eliminãrii defectiunilor care ar putea sa afecteze securitatea şi sãnãtatea lucrãtorilor;

    f) delimitarea şi amenajarea zonelor de depozitare şi inmagazinare a diverselor materiale, în special a materialelor sau substanţelor periculoase;

    g) condiţiile de deplasare a materiilor şi materialelor periculoase utilizate;

    h) stocarea, eliminarea, evacuarea si transportul la groapa de gunoi pe cheltuiala sa a deşeurilor şi materialelor rezultate din dărâmari, demolãri şi demontări;

    i) adaptarea, în funcţie de evoluţia şantierului, a duratei de execuţie efectivã stabilitã pentru diferite tipuri de lucrãri sau faze de lucru;

    j) cooperarea dintre angajatori şi lucrãtorii independenţi;

    k) interactiunile cu orice alt tip de activitate care se realizeazã în cadrul sau în apropierea şantierului.

***11. Obligatiile tertului sustinator (daca este cazul).***

11.1 - In cazul in care executantul, intampina dificultati pe parcursul derularii contractului, tertul sustinator se obliga sa asigure indeplinirea completa si reglementara a obligatiilor contractuale, pentru partea din contract ce face obiectul angajamentului ferm.

11.2 - Tertul sustinator este obligat sa raspunda pentru prejudiciile cauzate autoritatii contractante ca urmare a nerespectarii obligatiilor prevazute in angajament.

11.3 - In cazul in care pe perioada derularii contractului va fi necesara interventia tertului sustinator, aceasta se va face prin Act aditional semnat intre autoritatea contractanta, tertul sustinator si executant. Dupa incheierea Actului aditional, termenul de mobilizare a tuturor resurselor in vederea ducerii la indeplinire a contractului este de maxim 5 zile lucratoare de la data semnarii Actului aditional.

11.4 - Tertul sustinator este obligat sa raspunda fata de achizitor pentru partea din contract ce face obiectul angajamentului ferm, conform clauzelor contractuale.

***12. Obligaţiile achizitorului***

12.1 - (1)Achizitorul se obligă să plătească executantului preţul convenit pentru prestarea de servicii de **Proiectare si executie lucrari de racordare la gaze naturale si a instalatiei de utilizare gaze naturale a constructiei cu destinatia de sala de educatie fizica scolara la Colegiul Economic ,,Virgil Madgearu''’** din strada Rudului nr. 24, Ploiesti, in termen de maxim 30 de zile de la data inregistrarii facturii la achizitor, dupa receptia “fara obiectiuni” a serviciilor si lucrarilor*.*

(2) - Factura va fi emisa in baza situatiilor de lucrari intocmite de catre executant, vizate de catre diriginte si acceptate fara obiectiuni de catre achizitor.

(3) - In cazul Asistentei Tehnice din partea proiectantului, plata se va face etapizat, în baza documentelor doveditoare a prestării serviciilor de asistență (raport de lucru, documente încheiate în șantier și/sau alte documente încheiate în perioada raportată), conform graficului de execuție a lucrărilor, ultima plată făcându-se după recepția la terminarea lucrărilor.

12.2 - Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier;

căile de acces rutier;

racordurile pentru utilităţi (apă, gaz, energie, canalizare etc.), până la limita amplasamentului şantierului.

12.3 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

***13*. *Sancţiuni pentru neîndeplinirea culpabilă a obligaţiilor***

13.1 – (1) În cazul în care executantul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din contract, pentru fiecare zi de intarziere.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

13.2 - (1) În cazul în care achizitorul nu onorează facturile în termenul prevazut de art. 12.1, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 12.1, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

13.3 - Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

13.4 - Pact comisoriu

(1) In caz de neexecutare, executare necorespunzatoare a obligatiilor contractuale principale (art.10) de catre executant, precum si al intarzierii in indeplinirea obligatiilor o perioada mai mare de 20 zile de la data scadentei, din culpa exclusiva acestuia, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor executantului si numai daca executantul nu a remediat respectiva incalcare inauntrul termenului indicat in notificare

(2) In cazurile de neexecutare, executare necorespunzatoare ori intarziere in indeplinirea obligatiilor o perioada mai mare de 20 de zile, din culpa exclusiva a executantului, acesta datoreaza daune compensatorii, care se determina astfel:

(i) pentru neexecutarea totala a obligatiilor asumate si/sau care ii revin, executantul are obligatia de a plati achizitorului, cu titlu de daune compensatorii, o suma in cuantum de 20% din pretul total, fara TVA, al contractului;

(ii) in cazul in care executarea este numai partiala si este corespunzatoare, daunele reprezinta 15% din valoarea lucrarilor neexecutate la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea. Daca nu se poate stabili proportia lucrarilor neexecutate, executantul datoreaza achizitorului daune compensatorii in cuantum de 10% din pretul total, fara TVA, al contractului;

(iii) in cazul in care executarea este partiala si, totodata, necorespunzatoare, executantul datoreaza achizitorului, cu titlu de daune compensatorii, o suma in cuantum de 15% din valoarea totala, fara TVA, a contractului, la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea.

13.5 – (1) In caz de neexecutare, executare necorespunzatoare a obligatiilor contractuale principale (art.12) de catre achizitor, precum si al intarzierii in indeplinirea obligatiilor o perioada mai mare de 20 zile de la data scadentei, din culpa exclusiva a acestuia, executantul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre executant achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(2) In caz de reziliere a contractului achizitorul datoreaza executantului, cu titlu de daune compensatorii o suma egala cu 10% din valoarea contractului, fara TVA.

13.6 – Daunele prevazute la art.13.1 – art.13.4 se vor scadea, in principal, din obligatiile de plata scadente pe care achizitorul le are fata de executant si/sau vor fi acoperite prin executarea garantiei de buna executie si a politei de asigurare (daca acestea nu sunt indestulatoare, achizitorul va proceda in conformitate cu dispozitiile art.27)

***Clauze specifice***

***14. Garanţia de bună execuţie a contractului***

14.1 - (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata, coroborat cu art. 40 alin (4)-(9) din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

(5) Garanţia de bună execuţie trebuie să fie irevocabilă si necondiţionată.

(6) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.13.4.

14.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 14.1 (4)

14.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

14.4 – Achizitorul se obligă să restituie garanţia de bună execuţie, in conformitate cu art. 154.2 din Legea 98/2016, privind achizitiile publice

***15. Alte resposabilităţi ale executantului***

15.1 - (1) Executantul are obligaţia de a executa lucrarile (inclusiv proiectare) prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2)Executantul se obligă să supravegheze prestarea serviciilor si executarea lucrarilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

15.2 - Executantul este pe deplin responsabil pentru execuţia lucrarilor (inclusiv proiectare) în conformitate cu termenele convenite. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

15.3 - Executantul se obliga sa emita factura cel tarziu pana in cea de-a 15-a zi a lunii urmatoare celei in care s-a receptionat serviciul (conform art. 319 alin.16 Cod Fiscal).

15.4 - Pentru Asistenta Tehnica din partea proiectantului factura se va emite etapizat, în baza documentelor doveditoare a prestării serviciilor de asistență (raport de lucru, documente încheiate în șantier și/sau alte documente încheiate în perioada raportată), conform graficului de execuție a lucrărilor, ultima plată făcându-se după recepția la terminarea lucrărilor.

***16.* *Alte responsabilităţi ale achizitorului***

16.1 - Achizitorul se obligă să pună la dispoziţia executantului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

***17. Recepţie şi verificări***

17.1 - Achizitorul prin reprezentantii sai imputerniciti, are dreptul de a verifica modul de prestare a serviciilor si de executare a lucrarilor pentru a stabili conformitatea lor cu specificatiile tehnice si prevederile din propunerea tehnică si Documentatia de atribuire.

17.2 - Predarea documentaţiei tehnico-economice se face de catre prestator prin inregistrare la Municipiul Ploiesti si va fi insotita de un proces verbal de predare-primire, care este confirmat de achizitor din punct de vedere cantitativ.

17.3 Proiectul Tehnic va fi elaborat în 3 (trei) exemplare (piese scrise şi piese desenate) se va preda achizitorului, pe suport de hârtie precum şi pe suport magnetic si va fi transmis achizitorului in primele 5 (cinci) zile lucratoare de la data emiterii ordinului de incepere.

17.4 La data solicitării recepției la terminarea lucrarilor, executantul are obligația predării documentației/cărții tehnice aferentă lucrărilor executate (procese verbale de lucrări ascunse, protocoale suduri, tabele examinare vizuală suduri, rapoarte lucrări executate, fișe tehnice, procese verbale de control în faze determinante).

17.5 – (1) La finalizarea lucrărilor, executantul are obligaţia de a notifica, în scris achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

17.6 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţiile tehnice şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

17.7 - Recepţia se poate face şi pentru părţi ale lucrării, distincte din punct de vedere fizic şi funcţional.

17.8 - Recepţia finala este convocata de achizitor in cel mult 15 zile dupa expirarea perioadei de garantie.

***18. Perioada de garanţie acordată lucrărilor***

18.1 – Perioada de garanţie curge de la data recepţiei la terminarea lucrărilor şi până la recepţia finală si este de 2 ani.

18.2 - (1) În perioada de garanţie, executantul are obligaţia, de a executa in termen de maxim 10 zile de la notificarea data de achizitor, toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme;

unui viciu de concepţie, acolo unde executantul este responsabil de proiectarea unei părţi a lucrărilor;

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

***19. Ajustarea preţului contractului***

19.1 - Pentru lucrările executate, plătile datorate de achizitor executantului sunt cele declarate în propunerea financiară, anexă la contract.

19.2 - Prețul contractului este ferm si nu se ajustează.

***20. Amendamente***

20.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în situatiile prevazute de art.221 din Lg.98/2016.

**21.   *Incetarea contractului***

21.1 Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului prestatorului, conform art. 13.5;

c) in caz de forta majora conform art. 24.5;

d) in caz de reziliere a contractului, in situatiile si conditiile prevazute in acesta.

21.2 Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoare

***22*. *Subcontractanţi***

22.1 - Executantul are obligaţia, în cazul în care părţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

22.2 - (1) Executantul are obligaţia de a prezenta la încheierea contractului, toate contractele încheiate cu subcontractanţii desemnaţi.

- (2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie in anexe la contract.

22.3 - (1) Executantul este pe deplin răspunzător faţă de achizitor de modul în care  
îndeplineşte contractul.

1. - Subcontractantul este pe deplin răspunzător faţă de executant de modul în care îşi îndeplineşte partea sa din contract.
2. - Executantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

22.4 - Executantul poate schimba oricare subcontractant numai daca acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

***23.* *Cesiunea***

23.1– Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti.

***24*. *Forţa majoră***

24.1 - Forţa majoră este constatată de o autoritate competentă.

24.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

24.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

24.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

24.5 - Dacă forţa majoră acţionează sau se estimează ca va acţiona o perioadă mai mare de 30 de zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

***25.* *Soluţionarea litigiilor***

25.1 - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2 - Dacă, după 15 de zile de la începerea acestor tratative neoficiale, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

***26*. *Limba care guvernează contractul***

26.1 - Limba care guvernează contractul este limba română.

***27*. *Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

27.2 -Comunicările între părţi se pot face şi prin telefon, fax, cu  
condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**ACHIZITOR,** **EXECUTANT,**

**MUNICIPIUL PLOIESTI** **S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PRIMAR \_\_\_\_\_\_\_\_\_\_\_\_\_\_\_\_\_**

**Mihai Laurentiu Politeanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DIRECTIA ECONOMICA**

**Director executiv,**

**Alina Alexandra Popescu**

**DIRECTIA ADMINISTRATIE PUBLICA,**

**JURIDIC-CONTENCIOS,**

**ACHIZITII PUBLICE, CONTRACTE**

**p. Director Executiv**

**Director Executiv Adjunct**

**Carmen Radu**

**DIRECTIA TEHNIC INVESTITII**

**Director Executiv,**

**Madalina Craciun**

**SERVICIUL DEZVOLTARE, ADMINISTRARE**

**MONITORIZARE CONTRACTE UNITATI**

**INVATAMANT, SANATATE, CULTE;**

**Sef Serviciu,**

**Carmen Nitu**